Олимп мафIэр Саранск щыпагъанэ
Сочэ щекIуэкIыну ЩIымахуэ Олимп Джэгухэм щIидзэным къэнэжар мазэ иримыкъущ. Къэралым и щIыпIэ пхыдза куэд къызэринэкIри, абы и мафIэ зэIэпахыр Мордовием и къалащхьэ Саранск нэсащ.
Новгород Ищхъэрэ къраша олимп мафIэр дыгъуасэ сыхьэт 11-м Саранск и гъущI гъуэгу вокзалым щрахьэжьащ. Ар япэу IэщIалъхьащ алыдж-урым бэнэкIэмкIэ олимп чемпион Мишин Алексей.
МафIэр уэрам нэхъыщхьэхэм кIуэцIрахри, Саранск и Совет утыкум пщыхьэщхьэм нахьэсащ. Абы щыхухаха щIыпIэм фалъэ иныр щыпагъэнащ Мордовием и Iэтащхьэ Волков Владимиррэ атлетикэ псынщIэмкIэ олимп чемпионкэ Каниськинэ Ольгэрэ.
Хьэтау Ислъам.
